paragraph_text: Henrik Zetterberg (Njurunda, 9. listopada 1980.) švedski je profesionalni hokejaš na ledu. Lijevoruki je napadač i igra na poziciji lijevog krila. Zamjenski je kapetan momčadi Detroit Red Wings iz National Hockey League (NHL). Član je Triple Gold kluba, gdje spadaju igrači koji su osvojili Stanleyjev kup, svjetsko zlato i olimpijsko zlato. Zetterberg je u sezoni 2007./08. uzeo naslov u NHL-u, a svjetsko i olimpijsko zlato osvojio je sa švedskom reprezentacijom 2006. godine.